Lucius Livius Andronicus

Lucius Livius AndronicusBrill's New Pauly, s.v. "Livius": "Mostly called L. in antiquity, more rarely by his Greek birth name A. (the personal name L. weakly attested; variant T.)." (natus circa annum 280 vel 260 a.C.n.; mortuus circa annum 200 a.C.n.Brill's New Pauly, s.v. "Livius".) fuit poëta Latinus, primus nobis notus, natione Graecus, unde nomen Andronicus.

Accius et Cicero narratione vitae eius dissentiunt. Ab Accio traditur Livius, Tarenti civis,  Bello Tarentino (293–273) captus, servus Liviae gentis factus esse. Ut illo tempore mos erat, doctus praesertim litteris Graecis, filios domini sui instituit. Postquam liberatus est, traditur ipse litterarum negotio: composuit tragoedias et comoedias, et Homeri Odysseam in linguam Latinam convertit. Huius conversionis fragmenta tantum exstant. Exempli gratia, primus versus ab Aulo Gellio traditur:
Ego arbitror et a M. Catone 'insecenda' et a Q. Ennio 'insece' scriptum sine 'u' littera. Offendi enim in bibliotheca Patrensi librum verae vetustatis Livii Andronici, qui inscriptus est Ὀδύσσεια, in quo erat versus primus cum hoc verbo sine 'u' littera: virum mihi, Camena, insece versutum, factus ex illo Homeri versu: ἄνδρα μοι ἔννεπε, Μοῦσα, πολύτροπον.

Cicero dicit Livium anno 240 a.C.n. primum Romae fabulam scaenicam docuisse.Marcus Tullius Cicero, Brutus https://latin.packhum.org/loc/474/39/11/1251-1267@1 72–73].

 Notae 

 Nexus externi 

Categoria:Nati saeculo 3 a.C.n.
Categoria:Mortui saeculo 3 a.C.n.
Categoria:Auctores Latini antiqui
Categoria:Interpretes Graeco-Latini
Categoria:Interpretes Homerici
Categoria:Poetae Italiae
Categoria:Scriptores Italiae antiquae